ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

 ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ ΚΑΙ Δ/ΘΜΙΑΣ

 ΕΚΠΑΙΔΕΥΣΗΣ ΚΡΗΤΗΣ

ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΗΡΑΚΛΕΙΟΥ Γούρνες, απ: 1118 /1/11/ 2021

**ΚΑΛΛΙΤΕΧΝΙΚΟ ΓΥΜΝΑΣΙΟ ΗΡΑΚΛΕΙΟΥ
 ΜΕ ΛΥΚΕΙΑΚΕΣ ΤΑΞΕΙΣ**

Ταχ. Δ/νση : Γούρνες Πεδιάδος

Τ.Κ. – Πόλη : 71500 – Ηράκλειο

Πληροφορίες : Καλουδιώτη Μαρία

Τηλ. : 2810-762610

Φαξ : 2810-762607

email: mail@gym-kallitech.ira.sch.gr

**ΠΡΟΣ : ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ Ν. ΗΡΑΚΛΕΙΟΥ**

 **Θέμα: Πρόσκληση εκδήλωσης ενδιαφέροντος ταξιδιωτικών γραφείων-πρακτορείων, για την πολυήμερη (5 διανυκτερεύσεις) εκδρομή της Γ΄ τάξης Καλλιτεχνικού σχολείου Ηρακλείου, σε Θεσσαλονίκη- Βουλγαρία ή Τσεχία-Πράγα.**

Η Διευθύντρια του Καλλιτεχνικού Σχολείου Ηρακλείου σύμφωνα με τα **ΦΕΚ τα,Β΄456/13.02.2020 και ΦΕΚ τ.Β΄4187/10/09.2021** ζητά την εκδήλωση ενδιαφέροντος από τα τουριστικά γραφεία για τη διοργάνωση της πολυήμερης εκδρομής **(5 διανυκτερεύσεις)** της Γ΄ Λυκείου που θα πραγματοποιηθεί από 1-19/12/2021 σε όποιες ημερομηνίες είναι οικονομικά προσφορότερες. Στην εκδρομή θα συμμετάσχουν 29 περίπου μαθητές και 3 συνοδοί καθηγητές.

**Ζητάμε προσφορές για τους εξής προορισμούς:**

 1. Τσεχία - Πράγα .

1. Θεσσαλονίκη 2 ημέρες, Βουλγαρία 3 ημέρες . Οι διανυκτερεύσεις στη Βουλγαρία θα πραγματοποιηθούν στη Σόφια.

Οι προσφορές θα πρέπει να περιλαμβάνουν:

-Αεροπορικά εισιτήρια μετ΄ επιστροφής από Ηράκλειο προς το αεροδρόμιο του αντίστοιχου προορισμού.

-Αναλυτικό πρόγραμμα επισκέψεων και ξεναγήσεων ανά ημέρα σε μνημεία ιστορικού και πολιτιστικού ενδιαφέροντος σε κάθε πόλη.

- Η προσφορά για τη Θεσσαλονίκη θα πρέπει να περιλαμβάνει και επίσκεψη σε Βεργίνα, Νάουσα, ‘Έδεσσα. Στη συγκεκριμένη εκδρομή η μετάβαση στη Βουλγαρία θα γίνει με πούλμαν από Θεσσαλονίκη με Έλληνα οδηγό.

***Οι προσφορές επίσης θα πρέπει να περιέχουν και να εξασφαλίζουν :***

-Διανυκτερεύσεις σε κατάλυμα 4 αστέρων, κατά προτίμηση στο κέντρο ή κοντά στο κέντρο των αντιστοίχων πόλεων με πρωινό. Επίσης να εξεταστεί και το ενδεχόμενο της ημιδιατροφής(διαφορετικές προσφορές).

-Δίκλινα ή τρίκλινα δωμάτια για τους μαθητές και μονόκλινα για τους συνοδούς καθηγητές.

-Τουριστικά λεωφορεία για όλες τις μετακινήσεις τα οποία θα είναι συνεχώς στη διάθεση των μαθητών (και στις βραδινές εξόδους). Τα λεωφορεία θα πρέπει να διαθέτουν όλες τις προβλεπόμενες από την κείμενη νομοθεσία προδιαγραφές ( να είναι ελεγμένα από ΚΤΕΟ, έγγραφα καταλληλότητας οχήματος, επαγγελματική άδεια οδήγησης, κλιματισμό) καθώς και ότι άλλο είναι απαραίτητο για την ασφαλή μετακίνηση των μαθητών. Επίσης θα εκτιμηθεί ο δεύτερος οδηγός σε περίπτωση που οι χιλιομετρικές αποστάσεις είναι μεγάλες (πχ εκδρομή σε πόλεις της Μακεδονίας και συσχετισμός με βραδινή έξοδο ).

- Πλήρη ιατροφαρμακευτική περίθαλψη – κάλυψη ,σε περίπτωση ασθένειας.

-Συνοδό για το εξωτερικό - Ξεναγό και **γιατρό** του τουριστικού γραφείου σε όλη την εκδρομή.

- **Δωρεάν εισιτήρια** (θα εκτιμηθεί στην προσφορά)

**Υποχρεώσεις Τουριστικού Πρακτορείου:**

-Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθενείας μαθητή ή συνοδού καθηγητή.

-Ηλεκτρονική Επιβεβαίωση όλων των κρατήσεων (Αεροπορικών και ξενοδοχείων).

-Την αποδοχή από το πρακτορείο ποινικής ρήτρας σε περίπτωση αθέτησης του συμβολαίου από τη μεριά του(εγγυητική επιστολή με ποσό που θα καθορίσει το σχολείο).

-Την αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές covid, κ.λ.π.) ζητείται η επιστροφή χρημάτων.

- Για τις παραπάνω υπηρεσίες ζητείται η τελική συνολική τιμή (με Φ.Π.Α.) της εκδρομής, αλλά και η επιβάρυνση ανά μαθητή.

-Πρόβλεψη τραυματισμού ή ασθένειας μαθητή με επιστροφή των χρημάτων του.

Με την προσφορά θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας , το οποίο πρέπει να βρίσκεται σε ισχύ. Επί πλέον στον φάκελο της προσφοράς πρέπει να υπάρχει απαραιτήτως CD με την προσφορά σε ηλεκτρονική μορφή (doc ή pdf) για να είναι εύκολη η ανάρτηση της στο διαδίκτυο. Οι προσφορές θα πρέπει να κατατεθούν σε κλειστούς φακέλους μέχρι τη Δευτέρα 16/11/2021 και ώρα 12.00 στο γραφείο της Δ/ντριας του Καλλιτεχνικού Σχολείου Ηρακλείου. Οι προσφορές θα ανοιχτούν στις

την ίδια μέρα και θα δημοσιευτούν στην ιστοσελίδα της Διεύθυνσης στις 18/11/2021(μέχρι να συνταχθεί το πρακτικό).

 Η Διευθύντρια

 Καλουδιώτη Μαρία